open-index/open-wikipedia-markdown huggingface dataset:
Clide og Wiliss

**Clide og Wiliss** (engelsk: Clyde and Willis) er en amerikansk-britisk-kinesisk 3D animert webserie skapt av animatør Andrew Wilson til Nickelodeon.com og YouTube. Serien hadde premiere 31. januar 2017. Den ble senere kansellert 20. februar 2017 av Nickelodeons president Cyma Zarghami.

Nickelodeons nettstedet til serien ble fjernet 12. mars 2017 av toppsjefen i Nickelodeon. Serien ble gjenopplivet på YouTube og den begynte å bli kjent, særlig i Asia.

## Premiss
Den animerte serien følger de to idiotiske og lunefulle vennene, Clide Harisson og Wiliss Henigg. Den animerte serien er som en parodi på 1990-tallstegneserien *[[Ren og Stimpy]]*. Clyde er den menneskelige versjonen av Ren og Willis er den menneskelige versjonen av Stimpy.

Det er også relatert til Rockø's Modern Life til sin seksuelle insinuasjon. Dens seksuelle innuendo er også grunnen til at dette ble kansellert.

## Figurer
**Clide Harisson** er en av hovedpersonene i serien. Han henger ut med sin beste venn, Wiliss Henigg. Han er en seksten år gammel videregående skole senior.
 
**Wiliss Henigg** er den andre hovedpersonen i serien. Han er Clide's beste venn. Akkurat som sin venn Clide, Han er mye mer smartere enn Clide og mye mer lunefull enn han.

**Jacøb Jackson** er den tritagonist i serien. Han er Clide og Wiliss venn. Han er noen ganger en fiende mot dem

## Engelske skuespillere
* Stephan G. Anderson er Clide Henigg
* Daniel Redwood er Wiliss Henigg
* Nicholas Hargreaves er Jacøb Jackson

## Referanser
International Convention Center

**International Convention Center** (, *Merkaz Ha'kongresim Ha'Bein'Leumi*) er en konsertsal og et kongressenter i strøket Givat Ram i Israels hovedstad Jerusalem. I Israel er sentret best kjent under navnet **Binyenei Ha'uma** (, som betyr *nasjonens bygg*. Senteret er det største av sitt slag i Midtøsten. Eurovision Song Contest 1979 og Eurovision Song Contest 1999 ble arrangert i arenaen.

## Historie

Alexander Ezer fikk først ideen til å bygge Binyenei Ha'uma, og bygget ble tegnet av arkitekten Zeev Rechter som vant arkitektkonkurransen i 1949. 

Byggearbeidene pågikk i årene 1950–1963, men senteret åpnet dørene i 1956 for holde et møte i regi av World Zionist Organization. Senteret har plass til rundt  tilskuere, mens hovedsalen huser rundt 3100 mennesker. Senteret har  kvadratmeter med utstillingsplass.

Binyenei Ha'uma er også hjemmebasen til Jerusalems symfoniorkester og har huset en rekke internasjonale begivenheter som Eurovision Song Contest 1979, Eurovision Song Contest 1999 og Jerusalem International Book Fair. Rettssaken til John Demjanjuk ble også holdt i senteret.

## Referanser


## Eksterne lenker
* 

* International Convention Center (Jerusalem) official website
* Jewish Agency for Israel (eier)
Ben Whiteman

**Bernard «Ben» Denzil Whiteman** (født 20. august 1954) er en curaçaosk politiker, som var statsminister på Curaçao fra september 2015 til desember 2016. Han overtok etter Ivar Asjes, som trakk seg etter at han mistet tilliten i sitt eget parti. Whiteman ble tatt i ed som statsminister 1. september 2015. Han var tidligere helse- og miljøvernminister fra 31. desember 2012 i Asjes' regjering og Hodges regjering og beholdt denne ministerposten mens han var statsminister.

## Referanser
Korsou di Nos Tur

**Kòrsou di Nos Tur** (løst oversatt «Curaçao for oss alle») er et politisk parti på Curaçao. Partiet ble stiftet 28. februar 2016 av forretningsmannen Miro Amparo dos Santos, som var den politiske lederen av partiet. Partiets kjernesak er å bekjempe fattigdom på Curaçao. I tillegg arbeider partiet for fullstendig uavhengighet fra Nederland.
https://www.kkc-curacao.com/amigoe-rene-rosalia-komt-met-nieuwe-partij/


## Referanser
Frode Mellemvik

**Frode Mellemvik** (født 1954) var rektor ved Høgskolen i Bodø 1997-2007. Han anses som en sentral person for at Nordland fikk sitt universitet i 2011. De ti siste årene har han vært sentral i oppbyggingen av Nordområdesenteret ved Nord universitet, hvor han er direktør.

Mellemvik har lenge samarbeidet med ulike institusjoner i Russland. I 2014 ble Mellemvik tildelt «Medalje for internasjonalt samarbeid», som er den øverste hedersbevisningen for internasjonalt arbeid som det russiske utenriksdepartementet kan gi til en utlending. 

Mellemvik ble født i Dønna kommune, men er delvis oppvokst i Mo i Rana. Han har lenge bodd i Bodø. 

## Referanser
Nasjonalrådsvalget i Østerrike 2017

**Nasjonalrådsvalget i Østerrike 2017** fant sted 15. oktober 2017. Valget, som var et nyvalg, var det 26. valget til Nasjonalrådet, som er landets folkevalgte, lovgivende forsamling.

## Valgsystem
Nasjonalrådet har 183 medlemmer, som velges ved et forholdstallsvalg.Valgperioden har siden 2008 vært fem år.   

Stemmerett har borgere som på valgdagen har fylt 16 år. Valgbarhetsalderen er tilsvarende 18 år. 

Hver velger hadde kun én stemme, til ett parti. Det var ikke mulig å splitte stemmen på et parti og i tillegg på en person fra et annet parti, slik systemet er for eksempel i Tyskland. Velgerne i Østerrike kunne  imidlertid gi en preferansestemme for en kandidat på den partilisten velgeren bruker. 

Sperregrensen er 4 %.

## Utgangsposisjon
Ved valget i 2013 gikk begge de to store partiene SPÖ og ÖVP tilbake, men likevel ikke mer enn at de fortsatt var de største i Nasjonalrådet. FPÖ og Frihetspartiet i Kärnten fikk 40 representanter, Die Grünen - Die grüne Alternative 24, Team Stronach 11 og NEOS 9 representanter hver. 

### Endringer i valgperioden
Det har i perioden skjedd flere tilfeller av at representantene har byttet gruppe, i Nasjonalrådet kalt *Klub*.   

Daværende kansler Werner Faymann fratrådte i mai 2016, og ble erstattet av Christian Kern.

### Valgkampen i 2017
ÖVP gikk til valgkamp som *Liste Sebastian Kurz - Die neue Volkspartei (Sebastian Kurz' liste - Det nye Volkspartei).*  

## Referanser
Sewa (elv)

**Sewa** (engelsk: *Sewa River*, eller – foreldet – *Great Bum*) er en elv i Sierra Leone, og landets viktigste kommersielle vannvei. Den dannes ved samløpet av elvene Bagbe og Bafi, som har sine utspring i fjellområdene i den nordøstlige delen av landet, nær grensen til Guinea. Sewa flyter 240 kilometer i en sør-sørvestlig retning og drenerer et areal på 14&nbsp;200 km². Elven løper sammen med Waanje like ved atlanterhavskysten, fortsetter derfra under navnet Kittam48 kilometer vestover langs kysten og går inn i et nettverk av laguner og bekker skilt fra havet av Turnerhalvøya. Ved øya Sherbro blir elva del av det større estuaret Sherbro River.

Elva er seilbar over kortere distanser, men i det midtre løpet dominerer stryk og katarakter.

Sewas øvre løp blir i stor skala vasket for diamanter. Nærmere kysten er dyrking av piassava, som eksporteres til produksjon av blant annet sopelimer, og risdyrking viktige næringsveier.
 
## Referanser
Egypt under VM i svømmesport 2017

**[[Egypt]]** deltok under **[[VM i svømmesport 2017]]** i Budapest i Ungarn fra 14. - 30. juli 2017.
__NOTOC__
## Medaljevinner

## Svømming (ufullstendig)

;Menn

## Referanser


## Eksterne lenker
*http://www.esf-eg.org/
Kono (distrikt)

**Kono** er et distrikt i provinsen Eastern i Sierra Leone. Hovedstad og største by er Koidu. Kono grenser mot distriktene Kenema i sørvest, Kailahun i sør, Tonkolili i vest, Koinadugu i nord og republikken Guinea i øst. 

Kono har lenge vært en viktig økonomisk region i Sierra Leone på grunn av sin rike forsyning av diamanter. De første diamantfunnene ble gjort i 1930-årene og de største forekomstene finnes langs den øvre del av elven Sewa og feltene rundt Koidu og Tongo.

Befolkningen i Kono er blant de mest etnisk mangfoldige blant distriktene i Sierra Leone, og består av nesten alle befolkningsgrupper i landet, selv om kono utgjør den største gruppen. Distriktet har en blandet muslimsk og kristen befolkning.

Kono er videre delt inn i 14 høvdingdømmer, som er landets tredje høyeste administrative nivå, her listet med administrasjonssenteret:

# Fiama Chiefdom – Njagbwema
# Gbane Kandor Chiefdom – Koardu
# Gbane Chiefdom – Ngandorhun
# Gbense Chiefdom – Yardu
# Gorama Kono Chiefdom – Kangama
# Kamara Chiefdom – Tombodu
# Lei Chiefdom – Siama
# Mafindor Chiefdom – Kamiendor
# Nimikoro Chiefdom – Njaiama
# Nimiyama Chiefdom – Sewafe
# Sandor Chiefdom – Kayima
# Soa Chiefdom – Kainkordu
# Tankoro Chiefdom – New Sembehun
# Toli Chiefdom – Kondewakor

## Referanser
Ulrike Lunacek

**Ulrike Lunacek** (født 26. mai 1957 i Krems an der Donau) er en østerriksk oversetter, journalist og politiker (Die Grünen – Die Grüne Alternative). Hun ble i 2014 valgt som leder av sitt partis delegasjon i Europaparlamentet, og fra samme år en av 14 visepresidenter i Europaparlamentet. Hun ble i 2017 valgt som partiets toppkandidat ved nasjonalrådsvalget i Østerrike 2017.

## Referanser


## Eksterne lenker
* 
* 
* 
*
Svømming under VM i svømmesport 2017 – 100 meter butterfly menn

**100 meter butterfly menn** er en svømmeøvelse som blir arrangert under VM i svømming 2017 i Budapest i Ungarn 28. og 29. juli 2017.

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene startet 28. juli klokken 10:10.

### Semifinaler
Semifinalene startet 28. juli klokken 18:35.

#### Semifinale 1

#### Semifinale 2

### Finale
Finalen fant sted 29. juli klokken at 18:13.

## Referanser
Direct Selling Association

**Direct Selling Association** (**DSA**) er en amerikansk interesseorganisasjon for direktesalg etablert i 1910. Organisasjonen er medlem av World Federation of Direct Selling Associations (WFDSA), i likhet med sin norske søsterorganisasjon Direktesalgsforbundet.

Da DSA ble etablert var det dørselgere som dominerte direktesalgsbransjen. Slik var det også frem til 1970-tallet da multi-level marketing (MLM) begynte å få utbredelse. Idag er 90 % av medlemsselskapene MLM-selskaper.

Kjente medlemsbedrifter er Nu Skin Enterprises, Amway, Herbalife og Forever Living. I lang tid var også Tupperware og Avon DSA-medlemmer, men trakk seg ut i henholdsvis 2013 og 2014 etter å ha ment at DSA ikke hadde tilstrekkelig regelverk til å forhindre at medlemsbedriftene kunne operere som ulovlige pyramidespill. I etterkant ble Vemma stengt av Federal Trade Commission etter at det ble påvist at selskapet i praksis fungerte som et produktbasert pyramidespill, mens Herbalife inngikk et forlik med FTC hvor selskapet ble tildelt karakteristikker ensbetydende med ulovlig pyramidespill. DSA hadde ikke hatt innvendinger mot disse selskapenes forretningsmodeller.

## Referanser


## Eksterne lenker
*
Un Kòrsou Hustu

**Un Kòrsou Hustu** (*Et rettferdig Curaçao*, **UKH**) er et politisk parti i Curaçao stiftet i januar 2015 av Omayra Leeflang. Leeflang gikk ut av partiet PAR i juni 2013, og fortsatte som selvstendig parlamentsmedlem. Etter valget i oktober 2016 fikk partiet UKH sin første parlamentsrepresentant, som det tapte igjen ved i valget i april 2017.

## Referanser
Symmetrisk matrise

Ei **symmetrisk matrise** er ei matrise som er lik transponeringa si. Formelt er ei matrise M symmetrisk hvis og bare hvis M=M^T. Bare kvadratmatriser, altså matriser med like mange kolonner som rader, kan være symmetriske.  

## Eksempel

M =
\begin{pmatrix}
1 & 2 & 3 \\
2 & 4 & 5 \\
3 & 5 & 6
\end{pmatrix}


Matrisa M er symmetrisk siden M=M^T.

Følgende matrise A vil derimot ikke være symmetrisk:


A =
\begin{pmatrix}
1 & 2 & 2 \\
3 & 4 & 5 \\
3 & 1 & 6
\end{pmatrix}
,~~
A^T =
\begin{pmatrix}
1 & 3 & 3 \\
2 & 4 & 1 \\
2 & 5 & 6
\end{pmatrix}
,~~ A \ne A^T.


## Egenskaper
Ei reell symmetrisk matrise har noen spesielle egenskaper utover ei vanlig matrise. Følgende egenskaper følger fra spektralteoremet for symmetriske matriser
* Egenvektorer tilhørende forskjellige egenverdier er ortogonale
* Det vil være n reelle egenverdier gitt at matrisa er av dimensjon n x n. 
* Dimensjonen av egenrommet for en egenverdi \lambda er det samme som multiplisiteten av rota \lambda i det karakteristiske polynomet
* Ei symmetrisk matrise vil alltid være diagonaliserbar

## Referanser
Polen rundt 2017

**Polen rundt 2017** var den 74. utgaven av sykkelrittet Polen rundt og ble arrangert fra 29. juli til 4. august 2017. Det polske etapperittet var det 27. arrangementet på UCIs WorldTour-kalender i 2017.

Belgiske Dylan Teuns fra BMC vant den tredje etappen og rittet sammenlagt, kun to sekunder foran den polske 2014-vinneren Rafał Majka og ytterligere ett sekund foran nederlandske Wout Poels. Den slovakiske verdensmesteren Peter Sagan ledet rittet før den sjette etappen til Zakopane og forsøkte i siste etappe å ta igjen det tapte, men hans solobrudd ble hentet inn i den siste bakken.

## Lag og ryttere

;Norske ryttere
# Sondre Holst Enger kjørte for AG2R-La Mondiale.
# Daniel Hoelgaard kjørte for FDJ.
# Odd Christian Eiking kjørte for FDJ.

## Etappene

### Etappe 1

### Etappe 2

### Etappe 3

### Etappe 4

### Etappe 5

### Etappe 6

### Etappe 7

## Referanser


## Eksterne lenker
* 
*
RideLondon-Surrey Classic 2017

**RideLondon-Surrey Classic 2017** var den sjette utgaven av sykkelrittet RideLondon-Surrey Classic og ble arrangert 30. juli 2017. Det britiske sykkelrittet, med start og målgang i London, var for første gang inkludert på WorldTour-kalenderen og ble det 28. arrangementet på 2017-kalenderen.

Nordmannen Alexander Kristoff tok sin første seier siden Eschborn-Frankfurt i mai, ved å spurtslå danske Magnus Cort og den australske poengtrøyevinneren fra årets Tour de France, Michael Matthews.

## Lag og ryttere

;Norske ryttere
# Alexander Kristoff kjørte for Katusha-Alpecin.
# Vegard Stake Laengen kjørte for UAE Team Emirates.
# Lars Petter Nordhaug kjørte for Aqua Blue Sport.
# Amund Grøndahl Jansen kjørte for LottoNL-Jumbo.

## Resultat

## Referanser


## Eksterne lenker
* 
*
Jon Dale (professor)

**Jon Dale** (1934–1998) var en norsk lege og professor i kardiologi ved Universitetet i Oslo. Dale var dekan ved Det medisinske fakultet fra 1996 og frem til sin død. 

Dale var født i Ålesund, tok examen artium i Nordfjordeid i 1953 og studerte medisin ved Universitetet i Oslo. Så var han lege mange steder. Fra 1963 jobbet han ved Ullevål Hageby som lege og forsker, og ble spesialist indremedisin i 1969. Han jobbet også i mange år ved Rikshospitalet, men i 1977 tok han sin doktorgrad. Etter at han i 1983 fikk en spesialisering i hjertemedisin, var han fra 1987 professor i kardiologi og tilknyttet hjerteavdelingen ved Aker sykehus i Aker.   Han var gift med professor og kreftforsker Anne-Lise Børresen Dale.

## Referanser
ACN Inc.

**ACN Inc.** (*American Communication Network*) er et amerikansk nettverksselskap etablert i 1993 av Robert Stevanovski, Greg Provenzano, og tvillingbrødrene Tony og Mike Cupisz. Selskapet selger abonnement på telefoni og elektrisitet.

ACN har vært i det norske markedet siden 2001. Lotteritilsynet mottok i starten mange spørsmål om selskapet og mente at ACN var i grenseland for hva som var lovlig. Det har imidlertid ikke vært iverksatt formell granskning av selskapet. Den norske utbredelsen har tildels blitt koordinert fra Sverige.

ACN er medlem i den norske interesseorganisasjonen Direktesalgsforbundet.

## Referanser


## Eksterne lenker
*
Li Ching-Yuen

**Li Ching-Yuen** eller **Li Ching-Yun** () (fra Qijiang i Sichuan - hevdet å være født 1677 eller 1736, død 6. mai 1933) var en kinesisk urtemaker som har fått oppmerksomhet for påstander om å ha levd ekstraordinært lenge. Han påstå å være født i 1736, samtidig som noen nedtegnelser gjengir 1677. Begge de påståtte levetidene er betydelig lenger enn den lengst bekreftede levetid som er 122 år og 164 dager for den franske kvinnen Jeanne Calment. Hans fødselsdato ble aldri bekreftet, og påstandene har blitt avvist av geronologer som en oppdiktet historie.

## Referanser
DNA-register

**DNA-registeret** er delt i et Identitetsregister, Sporregister og Etterforskningsregister. I Identitetsregisteret ligger DNA-profilene til de som er dømt til ubetinget fengsel og samfunnsstraff. 
I Sporregisteret, og så kalt Åstedsregisteret, ligger DNA-profiler som er sikret av politiet på åsted, men som man ikke kjenner identiteten til.

I etterforskningsregisteret ligger DNA-profilene til personer som er under etterforskning for straffbare forhold som kan medføre fengselsstraff. Disse profilene slettes dersom saken blir henlagt eller vedkommende blir frifunnet.

DNA-profiler sikret fra åsteder for straffbare handlinger, kan søkes opp i mot Identitetsregisteret og Sporregisteret. Profiler som ligger i Etterforskningsregisteret kan bare benyttes i den aktuelle saken profilen er innhentet i.

## Referanser
Liane Schmidt-Roth

**Alice Liane Schmidt-Roth** (født **Alice** **Liane Roth**; 25. november 1930 i Sighișoara, Romania, død 17. februar 2002 i Gummersbach, Tyskland) var en utendørshåndballspiller som spilte for Romanias kvinnelandslag. Hun tilhørte den etniske minoriteten Siebenbürgen-sakserne.

Schmidt-Roth spilte for *Flamura Roșie Sighișoara*, som hun vant landsmestertittelen med i 1948. I 1949 var hun yngste medlem i Romanias landslag som spilte Romanias første landslagsspill for kvinner (mot Ungarn i Timișoara) og skjøt landslagets aller første mål.

I 1949 giftet hun seg med Walter Schmidt, hennes klubbtrener. Sammen hadde de tre barn, de emigrerte til Vest-Tyskland i 1983 og bosatte seg i Gummersbach.

## Referanser
Nahum Goldmann

**Nahum Goldmann** også *Nachum* og *Goldman*, (født 10. juli 1895 eller 1894 i Visjnievo, henholdsvis Visjnieva (belarusisk Ві́шнева, russisk: Вишнево), daværende Det russiske keiserdømmet, nå Belarus, død 29. august 1982 i Bad Reichenhall i Bayern i  Vest-Tysjkland) var en jurist, publisist, politiker og ledende sionist av jødisk bakgrunn. Han hadde i løpet av sitt liv flere statsborgerskap, herunder russisk, tysk, sveitsisk, amerikansk og israelsk. Goldmann var som grunnlegger og mangeårig president i Den jødiske verdenskongressen, en av samtidens ledende sionister.

## Liv og virke
### Bakgrunn
Nahum Goldmann var sønn av en jødisk lærer og forfatter. Hans fødselsår angis som enten 1894 eller 1895. Nahum tilbrakte tidlige år hos sine besteforeldre. Bestefaren var lege og leder i den lokale jødiske samfunn. I 1901 flyttet han til familien i Frankfurt am Main, der faren, Solomon Goldman utga *Frankfurt israelske familieblad*.

Goldmann studerte jus i Marburg, Berlin og Heidelberg, blant annet under Karl Jaspers. Under første verdenskrig protesterte Goldmann mot utvisningen av utenlandske jøder, og ble selv internert i Bad Nauheim.
### Karriere
Siden ble han ansatt i Auswärtiges Amt hvor han arbeidet i avdelingen for jødiske spørsmål.

Goldmann utga i Heidelberg *Freien Zionistischen Blätter,* og var fra 1926 medlem av *Zionistischen Vereinigung in Deutschland.* Han grunnla i 1920 i Berlin *Eschkol-Publikations-Gesellschaft* og utga fra 1926 til 1933 sammen med Jakob Klaatzkin *[[Encyclopaedia Judaica|Encyclopaedie Judaica]],* i den opprinnelige tyskspråklige utgaven. 
### Emigrasjon(er)
Goldmann emigrerte i 1933, og var fra 1935 til 1940 representant for Jewish Agency i Folkeforbundet i Geneve.

Nahum Goldmann bodde i USA fra 1940 til 1960, og fra 1945 som amerikansk statsborger. Han arbeidet sammen med David Ben Gurion for etableringen av staten Israel. Fra 1949 til 1978 var han president i Den jødiske verdenskongressen, og fra 1951 også leder av Claims Conference som rettet erstatningskrav blant annet mot Tyskland. Goldmann deltok i forhandlingene med Tyskland som førte til Luxembourg-avtalen. 

Fra 1960 bodde han i Sveits og Israel. Han var fra 1956 til 1968 president i World Zionist Organization.

## Bilder

Nahum Goldmann, Stephen Wise, Henri Torres at World Jewish Congress conference in New York, June 1942.jpg|Nahum Goldmann, Stephen Wise, Henri Torres på World Jewish Congress konferanse i New York, juni 1942.
NahumGoldmann1952.jpg|Nahum Goldmann underskriver Luxembourg-avtalen i 1952.
Bundesarchiv B 145 Bild-P092350, Israel, Konrad Adenauer in Tel Aviv.jpg|1966: Konrad Adenauer besøker Tel Aviv. Foran fra venstre: Nahum Goldmann, Israels forhandler fra 1952 Felix Shinnar (stående med briller), Adenauer, David Ben-Gurion. Stående bak fra venstre, Simon Wiesenthal, Moshe Dayan (med øyelapp).


## Referanser
Direct Selling Sweden

**Direct Selling Sweden** (**DSS**) er en svensk interesseorganisasjon for direktesalg. Organisasjonen er medlem av World Federation of Direct Selling Associations (WFDSA), i likhet med sin norske søsterorganisasjon Direktesalgsforbundet. Organisasjonen ledes av Krister Fraser som har bakgrunn fra det svenske nettverksselskapet Oriflame. Andre kjente medlemsbedrifter er Zinzino, Nu Skin Enterprises, Amway, Herbalife og Forever Living.

## Referanser


## Eksterne lenker
*
Alaskakornell

**Alaskakornell** (*Cornus sericea*, eventuelt *Swida sericea* eller *Cornus stolonifera*) er en løvfellende busk i kornellfamilien. Den er ofte blitt regnet som en underart av sibirkornell, *Cornus alba* subsp. *stolonifera*, og i gartnersammenheng blir den fortsatt ofte solgt som *Cornus alba*.

Den blir opptil fire meter høy med opprette greiner. Greinene er rotslående, og den danner ofte tette bestander. Barken er gul eller rød, og kvistene er røde eller grønne. Bladene er motsatte, elliptiske, med kileformet basis og har fem–sju par buete sidenerver. Blomstene sitter i halvskjermlignende kvaster; de er 5–10 mm store og har fire hvite eller kremgule kronblad. Blomstringstiden er i mai–juni og september–oktober. Frukten er hvit, nesten kulerund eller elliptisk, 6–10&nbsp;mm stor og er moden i august–oktober.

Alaskakornell vokser på fuktige enger, i skogkanter og i kratt langs elvebredder. Den er utbredt i den boreale sonen i Nord-Amerika og finnes også i fjellene sørover til nordlige Mexico. Underarten subsp. *sericea* forekommer i det meste av utbredelsesområdet. Langs stillehavskysten finnes subsp. *occidentalis*, som har mer hårete blad.

Denne hardføre planten er en av de vanligste hagebuskene i Norge og kan dyrkes til herdighetssone 8. Den sprer seg nå raskt i norsk natur og antas å kunne gjøre skade ved å fortrenge opprinnelig vegetasjon. Den er oppført i fremmedartslista i kategorien *svært høy risiko*. Det er med hjemmel i *Forskrift om fremmede organismer* forbudt å innføre, sette ut og omsette alaskakornell.

## Galleri

Cornus sericea habit.jpg|Vekstform
Cornus sericea (5257603697).jpg|Grein
Cornus sericea leaf.jpg|Blad
Cornus sericea 3 (5097493559).jpg|Blomster
Cornus ^sericea - Flickr - S. Rae.jpg|Frukt
Cornus Stolonifera garden show 1.jpg|En kultivar med gule greiner


## Referanser




## Eksterne lenker
*
Acer

**Acer** eller **ACER** kan bety: 

**[[Acer (botanikk)]]*, det vitenskapelige navnet til lønneslekta
*Acer Inc., en produsent av datamaskiner med hovedkontor i Taiwan
*ACER, forkortelse for *Agency for the Cooperation of Energy Regulators*, byrået for samarbeid mellom energireguleringsmyndigheter (EU)
Nyborgelva

**Nyborgelva** (også kalt *Bruelva*, nordsamisk: *Rovvejohka*) er ei elv i Nesseby kommune i Finnmark. Vassdraget har en total lengde på 13,7 kilometer.

Elva har utspring på eidet mellom Varangerfjorden og Tanadalen, hvor flere småbekker samles i Rovvejávri. Herfra renner elva mot øst, på de første par kilometrene gjennom en skogkledt elvedal, før den kommer ut på den store Varangerbotnmyra. Myra har palser, permanente frostformer, spesielt i sør. Deler av myra nærmest elva er rikmyr. På øvre del av myra er det mye vadefugl, særlig brushane og enkeltbekkasin. Elva munner ut i Meskefjorden ved Nyborg, to kilometer øst for kommunesenteret Varangerbotn.

Europavei 6 følger øvre del av vassdraget, og Europavei 75 krysser elva ved munningen. Flere kraftlinjer krysser nedbørfeltet.

Vassdraget ble i 1973 vernet mot kraftutbygging i Verneplan I for vassdrag. Vernevedtaket var basert på de naturvitenskapelige interesser knyttet til myrkomplekset, samt biomangfold knyttet til fugler som bruker myrområdene.

## Referanser
Walter Schmidt

**Walter ''Butzi'' Schmidt** (født 29. desember 1920 i Sighișoara, Romania) er en tidligere utendørshåndballspiller og -trener fra Romania. 

Schmidt, som tilhører Siebenbürgen-sakserne, var yngste barn av ni søsken hvis foreldre hadde et bakeri. Etter grunnskoleutdanning i hjembyen gikk han på en yrkesskole og tok kjøpmannsutdanning. Deretter arbeidet bl. a. i en bondebistandsforening. 

Han var med i det første håndballaget som ble stiftet i Sighișoara i 1935, som en avdeling av *Schäßburger Turnverein*. Neste år ble han skadet i høyrearmen, sin kastearm, og gikk over til å spille fotball. Andre verdenskrig tilbrakte han i det rumenske militæret, og i 1945 var han med å starte det nye håndballaget *Victoria CSM Sighișoara* i hjembyen. I mellomtiden hadde han trent opp sin venstre arm til bruk som kastearm, men klarte kun underarmkast. Med *Victoria GSMS Sighișoara* (som senere skiftet navn til *Flamura Roșie* og igjen til *CFR Sighișoara*) vant han landsmestertittelen i 1946 og i 1948. I 1947 og 1949 ble de viselandsmestre. I 1949 ble han, ved siden av å være aktiv spiller, også trener for kvinnelaget *Flamura Roșie Sighișoara* (som senere skiftet navn til *CFR Sighișoara* og senere til *Spartak Sighișoara*), som ble viselandmestre samme året og i 1951. Schmidt var også medlem av trenerstaben for Romanias kvinnelandslag.

Han var gift med Liane Schmidt-Roth, som han hadde tre barn med. Familien emigrerte til Vest-Tyskland i 1983 og bosatte seg i Gummersbach.

## Referanser
Koreakornell

**Koreakornell** (*Cornus kousa* eller *Benthamia kousa*) er en løvfellende busk eller lite tre i kornellfamilien. 

Den blir 3–10 meter høy. Barken er glatt og gråbrun. Bladene er motsatte, elliptiske til ovale, 4–11 cm lange, 3,6–5 cm brede og har fire–fem par buete sidenerver. De små blomstene sitter 20–40 sammen i et rundt hode. Det er omgitt av fire hvite, eller sjeldent rosa, støtteblader, som er 3–6 cm lange. Blomstringstiden er i mai–juli. Frukten er en rød, kulerund, sammensatt frukt, 1–1,5 cm i diameter. Den er moden i september–oktober.

Koreakornell vokser i skog og langs veger og elvebredder. Underarten subsp. *kousa* fra Japan og Korea har tynne blad, mens underarten subsp. *chinensis* fra Kina har tykkere blad. Frukten er søt og spiselig, og kan brukes til å lage vin. Denne arten er vanlig plantet i alle tempererte strøk. I Norge kan den bare dyrkes i sørlige kyst- og fjordstrøk (herdighetssone 2). 

## Galleri

Cornus kousa img 2066.jpg|Vekstform
Cornus kousa's bark.JPG|Bark
ヤマボウシ(山法師,山帽子)(Benthamidia japonica)-花 (5847108540).jpg|Blomsterstand
Cornus kousa fruits.jpg|Frukt
Cornus kousa at november in Seoul, Korea.jpg|Høstfarge


## Referanser


## Eksterne lenker
*
Kenema (distrikt)

**Kenema** er et distrikt i provinsen Eastern i Sierra Leone. Hovedstad og største by er Kenema. Kenema grenser mot distriktene Bo i vest, republikken Liberia i sørøst, Tonkolili og Kono i nord, Kailahun i øst og Pujehun i sørvest.

Befolkningen i Kenema er etnisk mangfoldig, men mendefolket utgjør den største gruppen. Distriktet har en blandet muslimsk og kristen befolkning.

Distriktet har en blandet økonomi bestående av gruvedrift etter gull og diamanter, samt dyrking av kaffe, kakao og ris.

Kenema er videre delt inn i 16 høvdingdømmer, som er landets tredje høyeste administrative nivå, her listet med administrasjonssenteret:

#Dama Chiefdom – Giema
#Dodo Chiefdom – Dodo
#Gaura Chiefdom – Joru
#Gorama Mende Chiefdom – Tungie
#Kandu Leppiam Chiefdom – Gbado
#Koya Chiefdom – Baoma
#Langurama Ya Chiefdom – Baima
#Lower Bambara Chiefdom – Panguma
#Malegohun Chiefdom – Sembehun
#Niawa Chiefdom – Sundumei
#Nomo Chiefdom – Faama
#Nongowa Chiefdom – Kenema
#Simbaru Chiefdom – Boajibu
#Small Bo Chiefdom – Blama
#Tunkia Chiefdom – Gorahun
#Wando Chiefdom – Faala

## Referanser
Kambia (distrikt)

**Kambia** er et distrikt i provinsen Northern i Sierra Leone. Hovedstad og største by er Kambia. Kambia grenser mot distriktene Porto Loko i sør, Bombali i øst og republikken Guinea i nord. I vest er det kystlinje mot Atlanterhavet.

Befolkningen i Kambia er etnisk mangfoldig. I distriktet bor de fleste av Susufolket i Sierra Leone, og de utgjør en stor etnisk gruppe. Befolkningen er hovedsakelig muslimsk.

Distriktet er landets viktigste område for dyrking av ris.

Kambia er videre delt inn i 7 høvdingdømmer, som er landets tredje høyeste administrative nivå, her listet med administrasjonssenteret:

#Briama Chiefdom – Kukuna
#Gbinle Dixing Chiefdom – Tawaya
#Magbema Chiefdom – Kambia
#Mambolo Chiefdom – Mambolo
#Masungbala Chiefdom – Kawulia
#Samu Chiefdom – Kychum
#Tonko Limba Chiefdom – Madina

## Referanser
Ahron Daum

**Ahron Daum ** (; 1951–2018) var en moderne-ortodoks rabbi, pedagog, forfatter og tidligere sjefsrabbi av Frankfurt am Main. 

## Personlige liv og utdanning
Ahron Daum ble født 6. januar 1951 i Bnei Brak, Israel. Han ble født inn i en religiøs ashkenazi-familie. Hans far Schmuel Daum var pedagog og forfatter, fra en fremtredende rabbinsk familie fra Polen og Slovakia. Hans mor Rivka Gina Daum kom fra en velstående handelsfamilie i Sopron, Ungarn. Han har tre yngre brødre.
Hans religiøse opplæring begynte som 13-åring i Bnei Brak. I en alder av 14 dro han til England, hvor han fortsatte sine studier ved Yeshiva Ha-Rama, og senere flyttet han til Yeshiva Etz Chaim i Montreux, Sveits.
I 1975, etter å ha fått sin bachelorgrad i Sveits, fortsatte han ved Jews' College, University of London, hvor han tok en bachelorgrad i jødiske Studier. Fra 1978 deltok han på Rabbi Isaac Elchanan teologiske seminar (RIETS '82) av Yeshiva University, New York, hvor han tok en mastergrad i bibelske studie.r Han avslo tilbud om å fortsette sine studier for å få tittelen Dayan, og vendte tilbake til Europa hvor han giftet seg med Francine Frenkel, som han har tre døtre med. Han snakker hebraisk, engelsk, tysk, fransk, nederlandsk og Jiddisch og har passiv kunnskap i arameisk og latin.

## Rabbinsk karriere
I 1982 startet han sin rabbinske karriere i Sveits i byen Biel, en tospråklig fransk-tysk by. Han forlot den i 1986 å bli stipendiat ved Christlich-Jüdische Institut i Lucerne, tilknyttet universitetet i Luzern, Sveits.

I 1987 begynte han i han stillingen som administrerende rabbi av det Jødiske Samfunnet i Frankfurt am Main, Tyskland, på den tiden den største og mest prestisjefylte Jødiske Samfunnet i Vest-Tyskland.

## Publikasjoner
**Bøker**
* *Halacha aktuell, Jüdische Religionsgestze und Bräuche im modernen Alltag* (Haag und Herchen Verlag, Frankfurt am Main, 1992, 2 Vol., p.&nbsp;387 – p.&nbsp;773)
* *Iyunim b’Halacha* (Haag und Herchen Verlag, Frankfurt am Main, 1992, p.&nbsp;93)
* *Die Feiertage Israels, Die jüdischen Feiertage in er Sicht der Tradition* (Herchen Verlag, Frankfurt am Main, vol. I, 1993, p.&nbsp;556, vol. II, 1994, p.&nbsp;557)
* *"Das aschkenasische Rabbinat : Studien über Glaube und Schicksal"* (Julius Carlebach) / *Die Rolle des Rabbiners in Deutschland heute* (Ahron Daum)

## Referanser
Kinesisk happahund

**Kinesisk happahund** er en nå (trolig) utdødd småvokst landrase av molossertype som eksisterte i Kina til ut på 1900-tallet. Happahunden er trolig en direkte stamfar (om enn neppe den eneste) til rasehunder som japanese chin, pekingeser og tibetansk spaniel, og trolig også indirekte til andre rasehunder, som for eksempel mops, king charles spaniel, petit brabancon og kanskje også engelsk bulldog med flere.

## Biologi og historie

Et utstoppet eksemplar av typen står på utstilling ved The Rothschild collection ved Natural History Museum i Tring, i Hertfordshire, England, omkring 30&nbsp;km nordvest for London. *Ta-Jen*, som denne hannhunden het, ble importert fra Beijing i Kina i 1906. Han døde i 1912 og ble som sådan konservert av en taksidermist og plassert en samling av sjeldne hunder og andre dyr ved Museum of London. Museet ble imidlertid delvis ødelagt under bombingen av London under andre verdenskrig. Mange av de utstoppede dyrene ble fullstendig ødelagt, og de som klarte seg ble stuet vekk på et lager, der de ble værende de neste 20 årene etter krigen. I 1968 ble imidlertid kolleksjonen restaurert og flyttet til The Walter Rothschild Zoological Museum i Tring, der samlingen fortsatt står til utstilling, på galleri 6.

Happahunden var en liten (trolig ) langstrakt og glatthåret (langhårede varianter kan ha eksistert) hund, med korte lemmer og et kraftig bulldog-lignende brystparti med bredt ansatte buede framlemmer og et heller steilt bakparti. Hodet var bredt og relativt flattrykt i formen, med et kort (inntrykket) snuteparti og bredt ansatte store øyne samt hengeører. Ansiktet kunne sort maske. Halen var relativt kort og rett; tykk ved roten og spiss i enden. Følgende tekst står å lese om happahunden:

Uttrykket *happa* (å halte) stammer fra mandsjuisk og ble brukt som en beskrivelse på en skjødehund (trolig av alle typer) med et rullende (haltende) gangelag (som man blant annet finner hos pekingeser og tibetansk spaniel). Berthold Laufer, som skrev flere bøker om kinesisk kultur, skrev i boken *Annals of Shantung Province*, at små skjødehunder i Tibet sent på 1800-tallet ble referert til som *happahunder*, og han beskrev dem som *lave, små, rene og snedige hunder man kan leke med*.

## Referanser




## Eksterne lenker
* The Rothschild collection, Natural History Museum
*
Tom Johnson

**Tom Johnson** er en amerikansk lydtekniker som har vunnet Oscar for beste lydmiks to ganger og blitt nominert for seks andre filmer.

## Oscar-priser
Johnson har vunnet Oscar for beste lydmiks to ganger og blitt nominert for seks andre filmer:

### Vant Oscar
* *[[Terminator II – Dommens dag]]* (1991)
* *[[Titanic (1997)|Titanic]]* (1997)

### Nominert til Oscar
* *[[Forrest Gump]]* (1994)
* *[[Kontakt (film)|Kontakt]]* (1997)
* *[[Star Wars Episode I: Den skjulte trussel]]* (1999)
* *[[Cast Away]]* (2000)
* *[[Polarekspressen (film)|Polarekspressen]]* (2004)
* *[[War Horse]]* (2011)

## Referanser


## Eksterne lenker
*
Mark Ulano

**Mark Ulano** (født 12. juni 1954 i New York i New York) er en amerikansk lydtekniker som har vunnet Oscar for beste lydmiks for lydarbeidet på katastrofefilmen *[[Titanic (1997)|Titanic]]* (1997).

## Oscar-priser
Ulano har vunnet Oscar for beste lydmiks én gang og blitt nominert for én annen film:

### Vant Oscar
* *[[Titanic (1997)|Titanic]]* (1997)

### Nominert til Oscar
* *[[Inglourious Basterds]]* (2009)

## Referanser


## Eksterne lenker
*
Sandvika (Aure)

**Sandvika** er en anløpshavn for fergeforbindelsen over Edøyfjorden til Edøya, mellom Aure kommune og Smøla kommune. Stedet ligger nordøst på øya Tustna. Fergeforbindelsen ble opprettet etter at anløpshavna Aukan ble nedlagt i forbindelse med bru over Imarsundet. Reisetiden ble også merkbart redusert. Åpnet for trafikk, januar 2007. Fylkesvei 680, Tømmervåg-vegen, går fra Sandvika til Tømmervåg som har fergeforbindelse med Seivika i Kristiansund og Riksvei 70.



File:EDØYFJORD Fergesamband Ferry route Fv 699 SANDVIKA ferjekai (dock terminal) Tustna NORWAY MF Smøla Møringen bilferger (electric double-ended car ferries) Tutsnastabban mountains etc 2024-09-10 Distorted panorama IMG 9175.jpg|Sandvika ferjekai på øya Tustna, for ferjesambandet Edøya–Sandvika over Edøyfjorden på Nordmøre


## Eksterne lenker
Stuping under VM i svømmesport 2017 – 3 meter kvinner

**Stuping under VM i svømmesport 2017 – 3 meter kvinner** ble avholdt på Danube Arena i Budapest den 20. og 21. juli 2017.

## Resultater

## Eksterne lenker
* Resultater
Synkronsvømming under VM i svømmesport 2017 – Duett fri

**Synkronsvømming under VM i svømmesport 2017 – Duett fri** ble avholdt den 18. og 20. juli 2017.

## Resultater

## Eksterne lenker
* Resultater
Synkronsvømming under VM i svømmesport 2017 – Kombinasjon fri

**Synkronsvømming under VM i svømmesport 2017 – Kombinasjon fri** ble avholdt den 20. og 22. juli 2017.

## Resulater

## Eksterne lenker
* Resultater
Seivika

**Seivika** er et fergested i Kristiansund kommune i Møre og Romsdal. Fergestedet har anløp av ferjesambandet Seivika–Tømmervåg som krysser Talgsjøen over til Tømmervåg på Tustna i Aure kommune på Nordmøre i Møre og Romsdal.

Stedet ble åpnet for trafikk i 1985, ved åpningen av strekningen mellom Seivika og Byskogen (Seivikveien); som idag er en del av Riksvei 70. Seivika ligger på det sørøstlige hjørnet av Nordlandet og øst i Omsundet. Fergestedet har kiosk og er utstyrt for overfart med gassdrevne ferger. Den gamle fergestrekningen mellom Kristiansund havn og Tømmervåg ble dermed avviklet.
Tømmervåg

**Tømmervåg** er en anløpshavn for fergeforbindelsen over Talgsjøen mellom  Aure kommune og Kristiansund kommune på Nordmøre i Møre og Romsdal fylke. Strekningen forbinder dermed Fylkesvei 680 og Riksvei 70 ved Seivika. Tømmervåg ligger vest på Tustna og sør for Golma. Stedet har dagligvarebutikk og kiosk og er utstyrt for overfart med gassdrevne ferger. Tustna barne- og ungdomsskole med idretts- og svømmehall ligger her.
Den panamerikanske helseorganisasjonen

**Den panamerikanske helseorganisasjonen** (engelsk *Pan American Health Organization*, PAHO, opprinnelig Pan-American Sanitær Bureau) er en internasjonal organisasjon som arbeider for bedre folkehelse og levestandard i Amerika. Det ble grunnlagt i desember 1902. Det er i dag en del av fnsystemet, og fungerer både som regionalavdeling av Verdens helseorganisasjon, og som helsefagavdeling i det panamerikanske samarbeidet.

PAHO har hovedkontor i Washington, USA, kontorer i 27 land og tre større sentre. Medlemsstatene er alle 35 land i Amerika; Puerto Rico er assosiert medlem. Frankrike, Nederland, og Storbritannia er medlemmer, mens Portugal og Spania har observatørstatus.

## Referanser

## Eksterne lenker
*
Tip Marugg

**Silvio Alberto (Tip) Marugg** (16. desember 1923, død 22. april 2006) var en nederlandsk-curaçaoisk forfatter med venezuelansk-sveitsisk bakgrunn. 

Hans stil er karakterisert som en variant av magisk realisme. Han debuterte med *Weekendpelgrimage* i 1958. Romanen *De morgen loeit weer aan* (1988, «Morgenen brøler») ble nominert til AKO-literatuurprijs 1988.  Marugg skrev også diktsamlingen *Afschuw van Licht* (1976). I tillegg til at han utga *Dikshonario Erotiko*; en ordbok for alle ord med en erotisk betydning brukt i papiamento, arbeidet han også med en tilsvarende ordbok om drukkenskap.

## Referanser
Herbert Plumer

**Herbert Charles Onslow Plumer**, 1. vicomte Plumer av Messines og av Bilton, (født 13. mars 1857 i Kensington i London i England, død 16. juli 1932 i Knightsbridge i London) var en britisk militæroffiser som tjenestegjorde i Afrika, under første verdenskrig, og i Palestina.

## Liv og virke
### Bakgrunn
Herbert Plumer vokste opp som annen sønn av en familie fra middelklassen i Yorkshire. Foreldrene var Hall Plumer og hans hustru Louisa Alice Plumer (født Turnley). Han fikk utdannelse fra Eton College. Etter endt skolegang der gikk han inn i hæren, og begynte offisersutdannelsen i Sandhurst.

### Militær karriere
Plumer ble offiser i infanteriet i 1876, oberst i 1900, generalmajor i 1902, generalløytnant i 1908, general i 1915 og feltmarskalk i 1919. Han ble adlet i 1906.

Plumer deltok med distinksjon i boerkrigen 1899-1902, hvorunder han som sjef for en kolonne virksomt bidro til å unnsette Mafeking. I august 1900 overtok han Robert Baden-Powells post, og fortsatte med oppbyggingen av polititropper der.

Han var deretter brigade- og divisjonssjef, og (fra 1911) generalbefalhaver i hjemlandet.

Han førte 1915-1917 under første verdenskrig 2. armé (i Flandern). I juni 1917 var han ansvarlig for slaget ved Messines, som britene kom seierrike ut av. Her lyktes det ham å oppnå de ønskede mål raskere enn planlagt. Senere fikk han i oppdrag å gjenopprette den allierte fronten etter det katastrofale slaget ved Passchendaele, noe han også lykkes med.

Derpå var han november 1917 - mars 1918 leder av 14. armékorps (på den italienske fronten) og så atter 2. armé (i Flandern) til krigsslutt, da han som belønning for sine bragder fikk verdighet som baron og en nasjonalbelønning av  pund sterling.

I perioden desember 1918 til april 1919 var han sjef for den britiske Rhinarméen og deretter til 1924 guvernør og høyeste befalingsmann på Malta.

Fra juli 1925 var Plumer høykommissær i Palestina. Hans tjenestetid var den roligste perioden i hele den britiske mandattiden. Han holdt seg for det aller meste utenfor politikk i Palestina. Han ble beundret av sine medarbeidere og anerkjent som høykommissær av jødene og araberne. Plumer betraktet sin rolle i Palestina som ren forvaltningsvirksomhet. Alle hans tiltak hadde sin bakgrunn i økonomiske og praktiske overveielser. I hans tid der ble det palestinske borgerskap og en lokal valuta innført.

I 1927 avduket han krigsminnesmerket Menenpoort i Ieper. I 1929 ble han viscount som belønning for lang og tro tjeneste.

## Litteratur
* 
* 
* 
* 

## Referanser


## Kilder
*

## Eksterne lenker
* 
* 
*
BinckBank Tour 2017

**BinckBank Tour 2017** var den 13. utgaven av sykkelrittet BinckBank Tour og ble arrangert fra 7. til 13. august 2017. Det belgisk-nederlandske etapperittet var det 29. arrangementet på UCIs WorldTour-kalender i 2017.

Tom Dumoulin vant sammenlagt.

## Lag og ryttere

## Etappene

### Etappe 1

### Etappe 2

### Etappe 3

### Etappe 4

### Etappe 5

### Etappe 6

### Etappe 7

## Referanser


## Eksterne lenker
* 
*
Belgias Grand Prix 2017

**Belgias Grand Prix 2017** (offisielt navn: *2017 Formula 1 Pirelli Belgian Grand Prix*) var et Formel 1-løp som ble arrangert 27. august 2017 på Circuit de Spa-Francorchamps i Belgia. Det var det tolvte løpet i Formel 1-sesongen 2017. Løpet ble vunnet av Mercedes-føreren Lewis Hamilton, som startet i pole position. På andreplass kom Ferraris Sebastian Vettel, og tredje gikk til Daniel Ricciardo i Red Bull Racing.

## Klassifisering
### Kvalifisering

### Løpet

**Noter til tabellene:**
* - Jolyon Palmer, Marcus Ericsson og Pascal Wehrlein fikk gridstraffer på fem plasser hver for ikke-planlagt bytte av girkasse.
* - Stoffel Vandoorne fikk gridstraffer på til sammen sekstifem plasser for å ha overskredet bilens motorkomponentkvote og for et ikke-planlagt bytte av girkasse.
* - Felipe Massa fikk en gridstraff på fem plasser for å ha ignorert gulflagg i tredje treningsomgang. Men tross Massas straff så medførte senere idømte gridstraffer til andre førere at han startet fra samme posisjon som han opprinnelig kvalifiserte seg til.
* - Daniil Kvjat fikk en gridstraff på tyve plasser for å ha overskredet bilens motorkomponentkvote.
* - Sergio Pérez brøt løpet, men ble klassifisert ettersom han hadde fullført over 90% av løpsdistansen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser




## Eksterne lenker
*
Pierre Lauffer

**Pierre Antoine Lauffer** (født 1920, død 1981) var en lyriker og novelleforfatter fra Curaçao. Han skrev på engelsk, nederlandsk og på det lokale språket papiamento; han er særlig kjent for sitt arbeid for å gjøre papiamento til et likeverdig bruks- og litteraturspråk.

Han utgav diktsamlingene *Patria* (1944), *Kumbu* (1955), *Kantika pa Bientu* (1963) og novellesamlingene *Wiri-wiri* (1961), *Ñapa* (1961), *Raspá* (1962) og *Lágrima I sonrisa* (1973).

## Referanser
Allround-NM på skøyter junior 2017

**Allround-NM på skøyter junior 2017** ble avholdt 4. og 5. februar 2017 i Sørmarka Arena i Stavanger.Teknisk arrangør var Stavanger Sandnes Skøyteklubb.

Juniornorgesmestere ble Ragne Wiklund for damene og Allan Dahl Johansson for herrene som begge representerte Aktiv Skøyteklubb og samtidig vant de også alle sine fire distanser hver seg. Norges Skøyteforbund (NSF) la frem kvalifiseringskriterier for skøytesesongen 2016/17 i slutten av august 2016. NSF hadde i forkant av mesterskapet tatt ut 28 kvinner og 38 menn blant norske juniorløpere og utenlandske løpere som representerte norske skøyteklubber hvorav seks kvinneløpere og tre herreløpere trakk seg før stevnet slik at 22 kvinner og 35 menn var med på startlistene for første dags løp.

Mesterskapets stevnehotell var Scandic Forum som da var arena for lørdagskveldens bankett.

## Medaljevinnere sammenlagt

## Sammenlagt kvinner junior

I tillegg var Trine Heian (Sandefjord SK), Amalie Berg (Jevnaker IF), Vilde Baas (Dølemo IL), Oda M. Maageng Lund (Tynset IF), Oline Anspach Klippen og Julie Nistad Samsonsen begge representerte Fana IL tatt ut men trakk seg fra mesterskapsstevnet.

## Sammenlagt menn junior

I tillegg var den regjerende mesteren Marius Bratli (Aktiv SK) samt fotball- og skøytetalentet Sander Eng Strand (Hamar IL) og Jan Erland Asbjørnhus (Geithus IL) tatt ut men trakk seg fra mesterskapsstevnet.

## Mesterskapsrekorder

;Nye mesterskapsrekorder

## Funksjonærer og delegerte
*Overdommere var Roald Farestveit (damer) og Jens Vasaasen (herrer).
**Og assisterende overdommer var Odd Magnor Mellemstrand.
*Startere var Ole Hermann Sørli og Terje Stokken.
*Teknisk delegert NSF: Olav Bakkestuen.

## Referanser




## Eksterne lenker
* 
* Resultater sammenlagt : Norsk Mesterskap, Junior Allround for kvinner og menn  på Norges Skøyteforbunds resultatside.
* 
* 
*  Resultatmeny for Allround-NM på skøyter junior 2017 på SpeedskatingResults.com
Meskelva

**Meskelva** (nordsamisk: *Álddajohka*, kvensk: *Mäskijoki*) er ei elv i Nesseby kommune i Finnmark. Den har utspring på sørsida av Sørfjellet og renner mot sør til munningen i Meskefjorden ved grenda Meskelv. Elva er 4,8 kilometer lang, eller 13,3 kilometer medregnet Elijasjohka og Geađgejohka.

Øvre deler av vassdraget består av en rekke småbekker som renner ut på de store myrene i midtre del av nedbørfeltet. Myrene går gradvis over i bjørkeskog lenger ned. Selve Meskelva dannes ved samløpet av de to største bekkene, Elijasjohka og Davvejohka. På de nederste par kilometrene har elva et sterkere fall og danner her et gjel og en naturlig steinbru i foldete, lagdelte rekker av sandstein.

Europavei 75 krysser elva ved munningen. Flere kraftlinjer krysser nedbørfeltet.

Vassdraget ble i 1973 vernet mot kraftutbygging i Verneplan I for vassdrag. Vernevedtaket var basert på de naturvitenskapelige interessene knyttet til elveløpsformer, botanikk og fauna.

## Referanser
Karl Goedeke

**Karl Friedrich Ludwig Goedeke** (født 15. april 1814 i Celle, død 28. oktober 1887 i Göttingen) var en tysk litteraturhistoriker, forfatter og professor.

I perioden 1833 til 1838 studerte han ved universitetet i Göttingen, under professor Jacob Grimm. De to hadde et livslangt vennskap.

Fra 1841 til 1855 bodde og arbeidet han i Hannover, og fra 1873 til sin død var han professor ved Universitetet i Göttingen.

Etter å ha skrevet flere romaner og dramaet *König Kodrus, eine Missgeburt der Zeit* (norsk: Kong Kodrus, en tidens misfoster) under psevdonymet Karl Stahl, ofret han seg for kritisk og biografisk litteratur. Hans hovedverk var *Grundriss zur Geschichte der deutschen Dichtung*. Dette var Goedekes hovedverk, publisert i nye utgaver flere ganger.

Hans publikasjoner omfatter forøvrig:

* *Deutschlands Dichter von 1813 bis 1843* (1844)
* *Elf Bücher deutscher Dichtung von [[Sebastian Brant]] bis auf die Gegenwart* (1849).  
* *Deutsche Dichtung im Mittelalter* (andre utgave, 1871).  
* 
*  Han skrev også biografier over Lessing, Goethe, og Schiller.

## Referanser


## Kilder
* 
*
Abyarachryson

* Se Systematisk inndeling

***Abyarachryson*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatte bare én kjent art.

## Utseende
En  middelsstor, avlang, mørkbrun trebukk. Antennene er tynne og kortere enn kroppen til så lange som kroppen. Pronotum er rundet, med en kort, dyp midtfure og et par lister som danner en tønneformet figur rundt denne. Dekkvingene er jevnbrede, fint punkterte.

## Utbredelse
Arten lever i Chile.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Achrysonini Lacordaire, 1869
******** Slekten *Abyarachryson* Martins, 2002
********* *[[Abyarachryson signaticolle]]* (Blanchard in Gay, 1851)

## Kilder
* Liste over slektene
* Katalog med utbredelsesdata 

## Eksterne lenker
* 
*
Elis Juliana

**Elis Juliana** (født 8. august 1927, død 23. juni 2013) var en forfatter, kunstner og arkeolog fra Curaçao. Han skrev på det lokale språket papiamento.

Han skrev dikt, noveller og haikuaktige kortdikt. Han deltok i flere internasjonale kunstutstillinger med skulptur og maleri. Han er særlig kjent for sine rytmiske dikt, egnet til bruk sammen med tumbamusikk.

## Referanser